דויד אלאבה

דויד אולטוקונבו אלאבה (בגרמנית: David Olatukunbo Alaba; נולד ב-24 ביוני 1992) הוא כדורגלן אוסטרי המשחק בריאל מדריד ובנבחרת אוסטריה בעמדת הבלם או המגן ובנבחרת הוא משחק בקישור, בתפקיד יותר התקפי. אלאבה נודע בזכות יכולתו לשחק במגוון עמדות הן בהגנה והן בקישור. הוא נחשב לשחקן מהיר, וגם כשהוא משחק בעמדה אחורית, הוא מרבה לאיים על שער היריבה. אלאבה התחיל את הקריירה שלו במחלקת הנוער של אספרן, ובגיל 10 עבר למחלקת הנוער של אוסטריה וינה. בעונת 2007/2008 רשם 5 הופעות בקבוצת המילואים של המועדון(אוסטריה וינה ב'), ובאפריל 2008 נכלל לראשונה בסגל הקבוצה הבוגרת במשחק ליגה כאשר הוא עוד לא בן 16. בקיץ 2008 עבר למחלקת הנוער של באיירן מינכן. באוגוסט 2009 ערך את הופעת הבכורה שלו בקבוצת המילואים. ב-29 באוגוסט 2009 הוא הבקיע את שערו הראשון בקבוצה. ב-10 בפברואר 2009 ערך את הופעת הבכורה שלו בקבוצה הראשונה במסגרת הגביע הגרמני נגד גרויטר פירט ובגיל 17 שנים 7 חודשים ו-8 ימים הפך לשחקן הצעיר ביותר בתולדות המועדון שרושם דקות משחק במסגרת תחרותית. אלאבה עלה מהספסל בדקה ה-59 ולאחר דקה בישל את השער השלישי לפרנק ריברי. המשחק נגמר בניצחון 2–6 לטובת באיירן. ב-9 במרץ 2010 ערך את הופעת הבכורה שלו במסגרת אירופית נגד פיורנטינה במסגרת ליגת האלופות. בינואר 2011 הושאל להופנהיים עד לסיום העונה. בהמשך החודש, הוא הבקיע את שערו הראשון בליגה הגרמנית בתיקו 2-2 של הופנהיים עם פ.צ. סנט פאולי. בתחילת עונת 2011/2012 חזר אלאבה לבאיירן והפך לשחקן קבוע בהרכב הראשון. ב-23 באוקטובר 2011, אלאבה הבקיע את שער הליגה הראשון שלו במדי באיירן בהפסד 1–2 נגד הנובר 96. ב-25 באפריל 2012 הוא שיחק במשחק השני של חצי גמר ליגת האלופות מול ריאל מדריד, וכבש לזכות באיירן את הפנדל הראשון בדו-קרב בעיטות העונשין. באותו משחק הוא ספג כרטיס צהוב שמנע ממנו לשחק בגמר. ב-2 באפריל 2013, אלאבה הבקיע אחרי 25 שניות את השער הראשון של באיירן בניצחון 0–2 על יובנטוס, השער השביעי המהיר ביותר בהיסטוריה של ליגת האלופות. בסיום עונת 2012/2013 זכה עם המועדון בטרבל. ב-2 בדצמבר 2013 אלאבה האריך את חוזהו עד 2018. ב-28 במאי 2021 חתם אלאבה לחמש שנים בריאל מדריד. ב-14 באוגוסט ערך הופעת בכורה, ובישל שער בכורה לויניסיוס ז'וניור בניצחון 1–4 על אלאבס. ב-24 באוקטובר כבש שער בכורה בניצחון 1–2 על ברצלונה במשחק הסופר קלאסיקו. ב-24 בנובמבר כבש את שערו הראשון במדי ריאל מדריד במסגרת ליגת האלופות מול שריף טיראספול. בצעירותו אלאבה שיחק בכל הנבחרות הצעירות של אוסטריה. בחודש אוקטובר 2009, ערך את הופעת הבכורה שלו בנבחרת הבוגרת ובכך הפך לשחקן הצעיר ביותר ששיחק במדי הנבחרת הבוגרת. ב-16 באוקטובר 2012 אלאבה הבקיע את שער הבכורה שלו במסגרת מוקדמות מונדיאל 2014 בניצחון 0–4 נגד קזחסטן. במהלך הקמפיין הוא כבש חמישה שערים נוספים וסיים ככובש המצטיין של אוסטריה. אלאבה הנהיג את נבחרת אוסטריה במוקדמות יורו 2016, הבקיע מספר שערים חשובים, ונבחרתו סיימה במקום הראשון בבית, כשהיא שומטת שתי נקודות בלבד לאורך כל המוקדמות. עם זאת, לאלאבה ולנבחרת אוסטריה הייתה הופעה חלשה במיוחד ביורו 2016 עצמו, כאשר הנבחרת צברה נקודה אחת בלבד והודחה בשלב הבתים. אלאבה נולד בווינה ויש לו אחות נוספת. אמו היגרה לאוסטריה מהפיליפינים ואביו מניגריה. באיירן מינכן אליפות גרמניה (10): 2009/2010, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021 הגביע הגרמני (6): 2009/2010, 2012/2013, 2013/2014, 2015/2016, 2018/2019, 2019/2020 הסופר קאפ הגרמני (6): 2010, 2012, 2016, 2017, 2018, 2020 ליגת האלופות: 2012/2013, 2019/2020 הסופר קאפ האירופי: 2013, 2020 אליפות העולם לקבוצות: 2013, 2020 ריאל מדריד: אליפות ספרד: 2021/2022, 2023/2024 הסופר קאפ הספרדי: 2021/2022, 2023/2024 ליגת האלופות: 2021/2022, 2023/2024 גביע המלך : 2022/2023 הסופר קאפ האירופי (2): 2021/2022, 2024 אישיים כדורגלן השנה באוסטריה (7): 2011, 2012, 2013, 2014, 2015, 2016, 2020 ספורטאי השנה באוסטריה: 2013 נבחרת השנה של אופ"א: 2013, 2014, 2015 FIFPRO World 11‏: 2021 מדיה וקבצים בנושא דויד אלאבה בוויקישיתוף דויד אלאבה, ברשת החברתית פייסבוק דויד אלאבה, ברשת החברתית אקס (טוויטר) דויד אלאבה, ברשת החברתית אינסטגרם דויד אלאבה, באתר Transfermarkt דויד אלאבה, באתר Fussballdaten.de (בגרמנית) דויד אלאבה, באתר Soccerway דויד אלאבה, באתר BDFutbol דויד אלאבה, באתר WorldFootball.net דויד אלאבה, באתר National Football Teams דויד אלאבה, באתר FootballDatabase.eu דויד אלאבה, באתר ESPN מור מרקוס, ‏החלום האוסטרי: אלאבה מנפץ את כל שיאי באיירן, באתר ONE‏, 17 באפריל 2012 תומר גנור, שמאל קיצוני - דויד אלאבה, באתר ynet, 10 באפריל 2013 מיכאל יוכין‏, דויד מלך מינכן: על עלייתו של דויד אלאבה, באתר וואלה, 19 בפברואר 2013 https://playbyplay.sport5.co.il/?GameID=121815&FLNum=20]